Paulus waardeer dit dat die gemeente op 'n spesiale manier hom ondersteun. Dis nie so dat Paulus nou vir die eerste keer die ondersteuning van die Filippense kry nie. Dit het al baie vroeër begin. Toen Paulus na 'n ander gebied trek om daar die goeie nuus van Christus te verkondig het die gemeente van Filippi ook geld gegee. Dit het daarvoor gesorg dat Paulus meer tyd gehad het om hierdie werk te kan doen. Paulus het naamlik dikwels naas sy predikarbeid sy brood deur eie hande-arbeid moet verdien. (Sien 1 Tes 2:9; 2 Tes 3:8; 1 Kor 4:12)
Tussen Paulus en die gemeente van Filippi bestaan 'n spesiale band. Paulus skryf hier oor 'n rekening van uitgawe en inkomste. Dit beteken nie dat Paulus vir die gemeente van Filippi geld gegee het nie. Hy het vir die gemeente sonder dat hy geld het, gegee wat hy kan. Hy het hulle steeds weer as Christus se dienaar die evangelie verkondig. Hulle steeds weer met die Woord die pad gewys. Dit is wat hy met die opdrag en gawes wat die HERE hom gegee het vir die Filippense kan doen. Hoe belangrik is dit dat ons mekaar ondersteun. Die een kan daarby geld gee, die ander kan daarby juis dien in die evangelie. Wie in geloof en liefde vir die HERE die werk van die verkondiging ondersteun doen 'n geestelike werk. Wie daardeur al meer vrygestel is om met die Woord leiding te gee, te troos, te bemoedig, te vermaan, op te roep tot geloof doen ook 'n geestelike werk. Saam die HERE dien en vir Sy Koninkryk werk en leef met wat die HERE ons gegee het. Hoe goed is dit!